ORI โบรกฯประเมินมูลค่าหุ้นถูก-ปันผลดีแนะซื้อราคาเป้าหมาย 7.40 บาท
ORI โบรกฯประเมินมูลค่าหุ้นถูก-ปันผลดีแนะซื้อราคาเป้าหมาย 7.40 บาท
18 ก.ย. 2563

บล.ดีบีเอส วิคเคอร์ส ระบุในบทวิเคราะห์วันนี้(18ก.ย.63) ว่า บริษัท ออริจิ้น พร็อพเพอร์ตี้ จำกัด (มหาชน) หรือ ORI ประเมินมูลค่าหุ้นถูก ปันผลดี ยอดขายต้นปีถึงปัจจุบันทำได้สูงเป็น 80% จากเป้าปีนี้ที่ 21.5 พันล้านบาทแล้ว จึงมีโอกาสที่จะทำยอดขายส่วนเพิ่มได้สูงกว่าเป้า และคาดว่ากำไรในช่วงครึ่งหลังปีนี้จะทยอยปรับตัวดีขึ้น ตามโปรแกรมการโอนที่สูงขึ้น ขณะที่ราคาหุ้นขณะนี้กลับถูก P/E ปี 64 ที่เพียง 5.8 เท่า ต่ำกว่าค่าเฉลี่ยของกลุ่มที่อยู่อาศัยราว 7 เท่า และมีปันผลที่ดี คาดการณ์อัตราผลตอบแทนปันผลปี 64 เป็น 5.1% กำหนดราคาพื้นฐานไว้ที่ 7.40 บาท